20 INKEY BÉLA 



és virágokkal díszítve, a zenekar a nemzeti himnust játszotta (többnyire 

 igen jól) és a nagy tömegben összegyűlt nép lelkes kiáltásban tört ki : 

 Vivan los congresistas ! 



Míg az előkelő és művelt mexicóiak, kikkel rendszerint franczia 

 vagy angol nyelven is lehetett társalogni, mindig a spanyol udvariasság 

 kellemesen érintő formáival, de egyúttal valóságos szivélyesscggel köze- 

 ledtek felénk ; addig az indus bennszülöttekben, ha nem is nagyon meg- 

 nyerő külsejű, de jámbor, becsületes és nem tolakodó népet ismer- 

 tünk meg. 



Eme kellemes benyomások után nem is sorolom fel mindazokat 

 a kedvezményeket, melyekkel a kormány, valamint a vasút- és hajós- 

 társaságok utazásunkat anyagilag megkönnyítették, sem azt a számos be- 

 cses kiadványt és nagy geológiai térképet, melyek a congressus tagjainak 

 kioszttattak. 



Gondosan előkészített és jól vezetett kirándulások ismertették meg 

 velünk, aránylag rövid idő alatt, e szép ország legnagyobb részét. 

 Mexicónak most már eléggé kifejlett vasúthálózata lehetővé tette, hogy 

 ezt az óriási területet aránylag rövid idő alatt, minden irányban, ké- 

 nyelmes Pullmankocsikban különvonatokon utazva, átszelhettük. x\hová 

 a vasút nem vitt, ott a helyi hatóságok gondoskodtak kocsikról vagy 

 háti lovakról és öszvérekről. 



A kirándulások természetesen mindig a fővárosból indultak ki. 

 A két első — augusztus 20, és 21-én — délnyugat és nyugat felé veze- 

 tett: ezeken tehát főképpen a neovulkáni képződményekkel ismerkedtüuk 

 meg. Azután következett egy keleti kirándulás Jalapán át Veracruzig és 

 Orizábán át vissza Mexicóba : itt nemcsak gyönyörű tájképek és a trópusi 

 növényzet szemlélésében gyönyörködhettünk, de számos újkori vulkáni 

 alakulást, valamint harmadkori kövülettelepeket is tanulmányoztunk. 



A congressus ülósi napjai között kisebb kirándulásokat rendez- 

 tettek, melyeken inkább a tájképek szépségei és az azték régiségek érde- 

 kessége kötötték le figyelmünket ; kivéve a Pacltuca érdekes ezüstbányái- 

 hoz tett kirándulást, hol olyan közetekkel és telérképződményekkel 

 ismerkedtünk meg, melyeket a magyarországiak közül talán a nagy- és 

 felsőbányaiakhoz lehetne hasonlítani. 



A congresszus befejezése után következett a nagy északi kirándulás, 

 szeptember lő-től október 4-ig; itt egyrészt a bányászat, másrészt a mezo- 

 zóos képződmények faunája és tektonikája voltak az érdeklődés tárgyai. 

 Végre még dél felé, a mexicói földszoroson át Tehuantepec városáig és 

 a Csendes Ocean partjáig utazva, a geológusok főkép az archaicus alappal 

 ismerkedtek meg. 



Lehetetlen volna egy rövid előadás keretében mindazt a szép vidé- 



